ข่าวร้ายหรือเปล่า

"ข่าวร้ายหรือเปล่า" เป็นซิงเกิลของนักร้อง วสันต์ โชติกุล กับค่ายสหภาพดนตรี ประพันธ์เนื้อร้องโดย สิปปกิจ ดวงแก้วใหม่ แต่งทำนองและเรียบเรียงโดย ผลิน ธนัชชา เนื้อหาเพลงนั้นแสดงถึงอารมณ์ต่อเนื่องของความเป็นห่วงเป็นใยในความรักครั้งก่อน เป็นห่วง ไม่อยากให้คนคนนั้นต้องผิดหวัง

 มิวสิกวิดีโอ 
มิวสิกวิดีโอเพลง "ข่าวร้ายหรือเปล่า" เผยแพร่ครั้งแรกเมื่อวันที่ 25 เมษายน พ.ศ. 2556 กำกับโดย คมสัน ศรีสวัสดิ์ ถ่ายทำที่ราชบุรี โดยมี วสันต์ โชติกุล ติ๊ก-เจษฎาภรณ์ ผลดี และ พลอย-รัตนรัตน์ เอื้อทวีกุล มาร่วมแสดงด้วย เป็นเรื่องราวของคนสองคนเป็นอาสาสมัครที่มาคอยดูแลคุณตาคุณยายในบ้านพักคนชรา ที่เป็นเหมือนอีกโลกหนึ่งที่เราสองคนอยู่แล้วมีความสุขมาก ซึ่งทุก ๆ คนเป็นเหมือนครอบครัวเดียวกัน มีความรักให้กัน

แต่ความสัมพันธ์ของเราค่อนข้างคลุมเครือไม่แน่ใจว่าเป็นความรักแบบเพื่อนหรือแฟน จนวันนึงก็มีคุณหมอหนุ่มเข้ามาทำให้พลอยเบนความสนใจไปอยู่กับหมอ ไม่ยอมเลือกผม ข่าวร้ายหรือเปล่า ก็เลยเป็นช่วงเวลาที่พลอยออกไปจากบ้านพักคนชราไปคบกับหมอ ผมก็จะติดตามข่าวคราวของเค้าอยู่ตลอดเวลา อยากรู้ว่าเค้าเป็นยังไง มีความสุขดีหรือเปล่า เรื่องราวจะจบยังไง เป็นข่าวร้ายของผมไหม

 การตอบรับ 
เพลง "ข่าวร้ายหรือเปล่า" ติดอันดับสูงสุด 9 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2556)อันดับสูงสุด ซี้ดเอฟเอ็ม ชาร์ตท็อป 20Seed Chart Top 20 วันอาทิตย์ที่ 12 พฤษภาคม 2556 9 อีเอฟเอ็ม ชาร์ต 94 ท็อป แอรเพลย์EFM 94 เพลงฮิต 94 บทเพลง ประจำวันที่ 1 มิถุนายน 2556 56
เวอร์ชันคัฟเวอร์
เวอร์ชันนัน สุนันทา

 ในปี พ.ศ. 2558 เพลง "ข่าวร้ายหรือเปล่า" ถูกขับร้องใหม่โดย สุนันทา ยูรนิยม มิวสิกวิดีโอนั้นเผยแพร่ครั้งแรกในวันที่ 2 กุมภาพันธ์ พ.ศ. 2558 โดยเพลงนี้ถูกรวมในอัลบั้มสไตล์อะคูสติกส์ Acoustic Union

 ชาร์ต 
ชาร์ต (พ.ศ. 2556)อันดับสูงสุดอีเอฟเอ็ม ชาร์ต 94 ท็อป แอรเพลย์ 77

 อ้างอิง 

หมวดหมู่:เพลงไทยสากล
หมวดหมู่:เพลงของสุนันทา ยูรนิยม
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:เพลงร็อก
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:ซิงเกิลวิทยุ